IStr 203
Region: Asia Minor — Caria 

[αυτοκρ]ατορος καισαρος μαρκου αυρηλιου αντωνινου σεβαστου αρμενιακου. ιερευς εξ ιερεων και προγονων ανωθεν εξ επαγγελιας εν κομυριω τιβεριος φλαουιος τιβεριου φλαουιου αινειου υιος κυρεινα θεοφανης ιεροκωμητης ιερατευσας ευσεβως μεν προς τους θεους τον δια τον πανημερον και την ηραν φιλοτειμως δε δι ολου του ενιαυτου εστιασας πολυτελως παντας τους ανιοντας ις το ιερον αποδους δε και τα δειπνα και τα ιερα γυμνασιαρχησας δε [κ]αι την τετραδα παραλαμβανων τον θεον [κα]ι τας της εορτης των παναμαρειων [ημερ]ας δεκα παση ηλικια αδιαλειπτως και [νυ]κτος και ημερας θεις δρακτω το ελαιον [κ]αι επαλειμματα εν τοις γυμνασιοις [ε]πιτελεσας δε και το κομυριον και τα μυστηρια ευσεβως και πασιν και εν τω κομυριω πολειταις και ξενοις και δουλοις αφθονως οινον παρασχων ταις δυσιν ημεραις ποιησας δε και σκηνας ις τον τοπον [π]ρος καταγωγην των ανθρωπων και την αλλην παρασκευην θεις δε και εν τη οδω παση ηλικια γλυκυν τε και οινον αδιαλειπτως δους δε και ις σιτωνιον τοις πολειταις δηναρια μυρια δια την εαυτου μεγαλοφροσυνην και την προς την πατριδα ευνοιαν τειμησας δε και ους ηθελησαν οι πολειται και παντα πραξας αξιως του γενους και της των προγονων δοξης καιτοι του καιρου περι τους καρπους παντας και περι τα αλλα τειμιωραν εχοντος συμφιλοτειμησαμενων αυτω της τε τηθειδος και συνιερειας το δευτερον εν κομυριω φλαουιας μαμαλου και της μητρος φλαουιας παυλεινης και του αδελφου φλαουιου ιασονος.